**ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

**ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

**ΣΧΟΛΗ ΠΡΟΠΟΝΗΤΩΝ ΚΡΙΚΕΤ Γ’ ΕΠΙΠΕΔΟΥ**

**Αποφ.Ιδρυσης: ΓΓΑ/ 357391/19-10-2023 (ΦΕΚ 6216/Β/ 27-10-2023)**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

Η κατάθεση της αίτησης με τα επισυναπτόμενα δικαιολογητικά γίνεται **υποχρεωτικά ηλεκτρονικά** στην ιστοσελίδα της Γενικής Γραμματείας Αθλητισμού μέσω της υπηρεσίας τηλε-υποδοχής αιτημάτων: *Αιτήσεις προπονητών-Αίτηση συμμετοχής Σχολής Προπονητών* πατώντας το εικονίδιο «Σύνδεση»:

<https://eservices.gga.gov.gr/case/sxoli-proponiton/description/>

Ως αποκλειστική προθεσμία υποβολής αιτήσεων των υποψηφίων σπουδαστών, ορίζεται το διάστημα

**10.11.2023 έως και 30.11.2023**

Όλα τα δικαιολογητικά, όπως αναγράφονται στην [Απόφαση Ίδρυσης της Σχολής](https://gga.gov.gr/athlitismos/athlitismos/2016-10-11-07-33-19) *– Αναρτημένη στην ιστοσελίδα της ΓΓΑ στη θέση Προπονητές – Σχολές Α3.118 -* θα πρέπει να κατατεθούν επισυναπτόμενα εντός της συγκεκριμένης προθεσμίας στην ανωτέρω ηλεκτρονική διεύθυνση υποδοχής αιτημάτων.

**Ευκρινής Φωτοτυπία αστυνομικής ταυτότητας (δύο όψεις) ή διαβατηρίου.**

**Υπεύθυνη δήλωση (άρθρο 8 ν. 1599/1986), περί μη άσκησης ποινικής δίωξης και περί μη παραπομπής σε ποινική δίκη.**

**Ιατρική βεβαίωση υγείας και αρτιμέλειας.**

Η Ιατρική Βεβαίωση χορηγείται από **Ιατρό Παθολόγο ή Γενικής Ιατρικής, ή Οικογενειακό ιατρό**, Ιδιώτη ή από Δημόσιο Νοσοκομείο. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (προτείνεται να συμπληρώνεται το σχετικό υπόδειγμα Ιατρικής Βεβαίωσης).

**Απολυτήριο εξατάξιου Γυμνασίου ή Λυκείου ή άλλης ισότιμης Σχολής** (με βάση τα όσα προβλέπονται από το Υπουργείο Παιδείας - βεβαίωση περί ισοτιμίας). Όσοι διαθέτουν πιστοποιητικό σπουδών Δευτεροβάθμιας εκπαίδευσης της Αλλοδαπής, απαραίτητη προϋπόθεση είναι η διαβάθμιση αυτών και αντιστοιχίας με το απολυτήριο του τριταξίου Ελληνικού Γενικού Λυκείου. Ως εκ τούτο θα πρέπει οι κάτοχοι αυτών να απευθυνθούν είτε στην Γενική Γραμματεία Παιδείας και Θρησκευμάτων Δ/νση Παιδείας Ομογενών Διαπολιτισμικής Εκπαίδευσης Ξένων και Μειονοτικών Σχολείων/Τμήμα Σπουδών Προγραμμάτων Οργάνωσης και Μαθητικών θεμάτων (ΔΙΠΟΔΕ ΞΜΣ) ή στις Δ/νσεις Δευτεροβάθμιας Εκπαίδευσης του τόπου διαμονής τους προκειμένου να τους χορηγηθεί η σχετική βεβαίωση. **Ξενόγλωσσοι ανώτεροι τίτλοι σπουδών** θα πρέπει να συνοδεύονται από τη σχετική αναγνώριση τους στην Ελλάδα.

**Άλλα δικαιολογητικά** που προβλέπονται στις προϋποθέσεις συμμετοχής - γενικά και ειδικά προσόντα συμμετοχής:

**Βεβαίωση αθλητικής εμπειρίας από την Ομοσπονδία (με επισυναπτόμενα επικυρωμένα φύλλα αγώνων).** Για την βεβαίωση αθλητικής εμπειρίας, παρακαλούμε να απευθυνθείτε στην ΕΛ.Ο.Κ. Η βεβαίωση η οποία θα συνοδεύεται από τα αντίστοιχα φύλλα αγώνων, χορηγείται μόνο από την ΕΛ.Ο.Κ. [contact@cricket.gr](mailto:contact@cricket.gr) Τηλ.: 2661036560.

**Για «μεταφορά» μαθημάτων για πτυχιούχους ΣΕΦΑΑ, ΤΕΦΑΑ, ΑΕΙ και απόφοιτους σχολών προπονητών μετά το 2016 :**

Πτυχιούχοι ΣΕΦΑΑ, ΤΕΦΑΑ και άλλων τμημάτων ΑΕΙ καθώς και απόφοιτοι σχολής προπονητών Γ΄ Επιπέδου της ΓΓΑ οι οποίες ιδρύθηκαν μετά το έτος 2016, σύμφωνα με το νέο πλαίσιο οργάνωσης και λειτουργίας (ΥΠΠΟΑ/133562/21.04.2016 έγγραφο του Γενικού Γραμματέα Αθλητισμού), μπορούν να «μεταφέρουν» τις παρακολουθήσεις των γνωστικών αντικειμένων που έχουν διδαχθεί, στα υποχρεωτικά μαθήματα των κύκλων 1 και 2 με τους αντίστοιχους βαθμούς. Αυτό αποδεικνύεται από την αναλυτική βαθμολογία του οικείου ιδρύματος (ΑΕΙ), ή από το δίπλωμα Σχολής Προπονητών που παρακολούθησαν.

Το Τμήμα Προπονητών και Εκπαιδευτών Αθλημάτων της Γ.Γ.Α. θα αναζητήσει αυτεπάγγελτα την ποινική κατάσταση του υποψηφίου από την αρμόδια εισαγγελική αρχή. **Εναλλακτικά και για την ταχύτερη διεκπεραίωση** των αιτημάτων, οι ενδιαφερόμενοι μπορούν να εκδώσουν **αντίγραφο ποινικού Μητρώου γενικής χρήσης τρίμηνης ισχύος** μέσω του ιστότοπου: www. gov.gr και να το υποβάλουν, ώστε το αρμόδιο τμήμα της ΓΓΑ να προβεί σε επαλήθευσή του.

Μετά το έλεγχο των υποβληθέντων δικαιολογητικών θα ακολουθήσει σχετική ανακοίνωση, η οποία θα αναρτηθεί στον ιστότοπο της ΕΛ.Ο.Κ και της ΓΓΑ, με τους προσωρινούς πίνακες εισακτέων και απορριπτέων. **Οι υποψήφιοι είναι υποχρεωμένοι να ενημερώνονται μόνοι τους από τις σχετικές ανακοινώσεις.** Θα ακολουθήσει περίοδος ενστάσεων και στη συνέχεια θα αναρτηθούν οριστικοί πίνακες,.

Για περισσότερες πληροφορίες παρακαλούμε επικοινωνείτε με το[Τμήμα προπονητών και Εκπαιδευτών Αθλημάτων](https://gga.gov.gr/gga/dioikitikes-yphresies/265-gga/dioikitikes-yphresies/geniki-diefthhnsh-organosis-athlitismou/dieuthinsh-agvnistikou-athlitismou/tmima-proponiton-ekpaideyton-athlimaton) στα τηλ. 2131316065 [mstella@gga.gov.gr](mailto:sleontaraki@gga.gov.gr).